alexandrainst/scandi-wiki huggingface dataset:
Tyraphus

Tyraphus er en slekt av små, rødlige eller brunlige køllebiller, der mange av artene er knyttet til maur.

Utseende 
Små, spinkle, blanke, gjerne rødlige køllebiller. Gruppen kjennes særlig på at kroppsformen er forholdsvis slank, og antenner og palper lange og klubbeformede.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. I alle fall noen av artene er knyttet til maur (myrmekofiler).

Utbredelse 
Slekten er utbredt i Sørøst-Asia og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae Latreille, 1802
 Overstammen Pselaphitae
 Gruppen Pselaphini Latreille, 1802
 Slekten Tyraphus Sharp, 1874 
 Tyraphus baeri Raffray, 1891
 Tyraphus brevicornis Jeannel, 1957
 Tyraphus brevis Sharp, 1874
 Tyraphus coomani Jeannel, 1957
 Tyraphus gracilicornis Jeannel, 1952
 Tyraphus howittii (King, 1865)
 Tyraphus major Sharp, 1874
 Tyraphus nitidus Raffray, 1909
 Tyraphus pilosus Raffray, 1891
 Tyraphus planus Sharp, 1874
 Tyraphus proportionalis L.W.Schaufuss, 1886
 Tyraphus rugicollis Raffray, 1900
 Tyraphus semiopacus (L.W.Schaufuss, 1877)
 Tyraphus sharpi Raffray, 1887
 Tyraphus sobrinus L.W.Schaufuss, 1886
 Tyraphus testaceus (L.W.Schaufuss, 1877)
 Tyraphus umbilicaris L.W.Schaufuss, 1886
 Tyraphus vestitus Raffray, 1905

Referanser

Eksterne lenker 
 Bilde av Tyraphus pilosus
 Atlas of Living Australia - Tyraphus 
 

Køllebiller
Biller formelt beskrevet i 1874
Tom Kalsås

Tom Kalsås (født 27. februar 1986) er en norsk politiker (Ap).

Han møtte 2021–2022 på Stortinget for Rogaland som fast vararepresentant for statsråd Hadia Tajik.

Kalsås er utdannet jurist, og har vært lokalpolitisk aktiv i Gjesdal kommunestyre fra 2007 og Rogaland fylkesting (gruppeleder) fra 2019.

Stortingskomiteer 
 2021–2022: Medlem i Transport- og kommunikasjonskomiteen

Referanser

Eksterne lenker 
 Stortinget.no: Biografi
 rogaland.arbeiderpartiet.no: Tom Kalsås

Stortingsrepresentanter for Rogaland
Stortingsrepresentanter 2021–2025
Personer fra Gjesdal kommune
Statssekretærer fra Ap
Statssekretærer i Regjeringen Støre
Leanymus

Leanymus er en slekt av små, rødlige eller brunlige køllebiller.

Utseende 
Små (ca. 2 millimeter), brune køllebiller.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Gruppen er bare kjent fra Australia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Schistodactylini Raffray, 1890
 Slekten Leanymus Raffray, 1900 - to arter, Australia
 Leanymus mirus Lea, 1919
 Leanymus palpalis Raffray, 1900

Referanser

Eksterne lenker 
 Atlas of Living Australia - Leanymus 
 

Køllebiller
Biller formelt beskrevet i 1900
Australias insekter
Tmesiphoroides

Tmesiphoroides er en utdødd slekt av små, rødlige eller brunlige køllebiller.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse i tid og rom 
Arten er beskrevet fra baltisk rav, dette stammer fra eocen-tiden.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Tmesiphorini Jeannel, 1949
 Slekten †Tmesiphoroides Motschulsky, 1857
 †Tmesiphoroides cariniger Motschulsky, 1857

Referanser

Eksterne lenker 
 

Køllebiller
Biller formelt beskrevet i 1857
Fossile insekter
Dasycerus

Dasycerus er en slekt av biller som i dag gjerne blir regnet til familien kortvinger (Staphylinidae). Tidligere var det vanlig å regne dem som en egen familie, Dasyceridae. De finnes ikke i Norge, men to arter forekommer i Mellom-Europa. Der er små, brune biller som lever av sopp, utseendemessig kan de ligne på familien skimmelbiller (Latridiidae).

Utseende 
Små (1,5 – 2,4 mm), brune biller, sterkt knudrete og med påfallende opphøyde lister på brystskjold og dekkvinger. Normalt er kroppen dekket av et størknet sekret. Antennene er ganske lange, de to innerste leddene er omtrent kuleformede, de tre ytterste danner en kølle mens leddene i midten er svært tynne. Fasettøynene er små og runde. Brystskjoldet har opphøyde lengdelister og en tydelig avsett sidekant, varierer sterkt i formen. Dekkvingene er ganske brede og ulikt de fleste andre gruppene i familien kortvinger dekker de hele bakkroppen. De har skarpt opphøyde lengdelister og rekker av grove punktgroper mellom disse. Beina er middels lange og slanke.

Levevis 
Billene er knyttet til sopp og spiser sopphyfer og råtnende plantedeler. Den kan finnes i løvstrø og i død ved.

Utbredelse 
Slekten har en holarktisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Dasycerinae Reitter, 1887
 Slekten Dasycerus Brongniart, 1800 - eneste nålevende slekt, 18 arter, blant andre:
 Dasycerus angulicollis Horn, 1882
 Dasycerus audax Löbl, 1988
 Dasycerus beloni Pic, 1905
 Dasycerus bicolor Q.D.Wheeler & McHugh, 1994
 Dasycerus carolinensis Horn, 1882
 Dasycerus concolor Löbl & Calame, 1996
 Dasycerus cornutus Löbl, 1977
 Dasycerus crenatus Motschulsky, 1839
 Dasycerus elongatus Reitter, 1875
 Dasycerus fasciatus Löbl, 1977
 Dasycerus inexspectatus Löbl, 1986
 Dasycerus japonicus Nakane, 1963
 Dasycerus jonicus Reitter, 1884
 Dasycerus monticola Löbl, 1988
 Dasycerus numidicus Pic, 1905
 Dasycerus poseidon Hu & Liang, 2021
 Dasycerus sulcatus Brongniart, 1800
 Dasycerus suthepensis Löbl, 1988

Eksterne lenker 
 
 Bilde

Dasycerinae
Biller formelt beskrevet i 1800
Aviso

Aviso var et lite, hurtigtseilende og lettbevæpnet krigsskip som ble benyttet til kommunikasjon og oppklaring (utspeidning av motstandere). Navnet kommer av de spanske og portugisiske ord for meddelelse, råd og etterretning. I den danske marinen har man aldri hatt egentlige avisoer, oppgaven har kunnet utføres av lette kryssere eller mindre skip. Den franske, den tyske og den portugisiske marinen har imidlertid benyttet skipstypen. 

Det siste skip i Kriegsmarine med den betegnelse var «Hela», som ble sjøsatt i 1940. Den franske og den portugisiske marinen benyttet typebetegnelsen også etter annen verdenskrig.

Kilder

Eksterne lenker 

 Ordbog over det danske sprog
 Salmonsens Leksikon om Aviso

Krigsskip
Artikler i sjøfart-prosjektet
Luca Dalen Espseth

Luca Dalen Espseth (født 1987) er en transaktivist og samfunnsdebattant, kjent fra NRK-dokumentaren «Mann uten penis» og har i nesten ti år jobbet for transpersoners rettigheter og helsetilbud. Espseth er styremedlem i Pasientorganisasjonen for kjønnsinkongruens, kjønnsmangfoldsrådgiver i FRI og har en mastergrad i tverrfaglige kjønnsstudier og er lektor i biologi. I 2015 var han medlem i ekspertgruppa som leverte rapporten "rett til rett kjønn- helse til alle kjønn", en utredning av vilkår for endring av juridisk kjønn og organisering av helsetjenester for personer som opplever kjønnsinkongruens og kjønnsdysfori.

Etter at dokumentaren «Mann uten penis», som tok for seg Espseths tanker rundt blant annet kjønn og kjønnsroller, har Espseth brukt mediene for å sette fokus på transpersoners rettigheter og retter spesielt kritikk mot helsemyndighetenes behandlingstilbud til transpersoner. 

I 2015 mottok Espseth årets Ærespris av LLH Oslo og Akershus for sin aktivisme, samfunnsengasjement og frivillige arbeid.

Referanseliste 

Norske aktivister
LHBT i Norge
Gudmund Stenersen Sr

Gudmund Stenersen sr. (født 1931) er en norsk næringslivsleder. Han startet konsulent- og agenturfirmaet G.S.Consult AS i 1986. Per 2021 er han fremdeles engasjert i driften, som  i hovedsak er rettet mot offshoreindustrien.

Han hadde tidligere vært ansatt i Akergruppen, der han arbeidet med basevirksomhet i Stavanger og var sentral i Akergruppens markedsføring av gruppens produksjonskapasitet for såkalte jackets med tilhørende prosessmoduler, Aker H3-plattformene og Condeep-plattformene.

Militærtjeneste og utdanning 
Stenersen tjenestegjorde i Tysklandsbrigade 511 ved Ingeniørvåpenet. Deretter tok han utdannelse ved Schous Tekniske Skole i Oslo, med videreutdannelse ved University of Colorado i USA.

Familie 
Stenersen giftet seg i 1957 med Tonje Moe (–2005).

Referanser 

Norske næringslivsledere
Gangsta’s Paradise

"Gangsta's Paradise" er en sang av den amerikanske rapperen Coolio, med sangeren L.V. Sangen ble utgitt på Coolios album ved samme navn, i tillegg til soundtracket for filmen Dangerous Minds fra 1995. Den sampler refrenget og instrumenteringen, og inneholder noe av teksten, med endret betydning, på Stevie Wonders sang "Pastime Paradise".

Sangen ble nummer 85 på Billboards Greatest Songs of All Time og var mestselgende singel i 1995 på U.S. Billboard. I 2008, ble den nummer 38 på VH1's 100 Greatest Songs of Hip Hop. NME listet sangen som nummer 100 i sin rangering av "100 Best Songs of the 1990s" i 2012. Coolio ble tildelt Grammy for Beste rapsolofremføring, to MTV Video Music Awards for Beste rapvideo og Beste video fra en film og en Billboard Music Award for sangen/albumet. Sangen var stemt frem som årets beste singel i The Village Voice Pazz & Jop critics' poll.

Sangen har solgt over 5 millioner eksemplarer i USA, Storbritannia og Tyskland alene, Coolio fremførte denne sangen live på 1995 Billboard Music Awards med L.V. og Wonder og på 38th Annual Grammy Awards med L.V.

Referanser

Singler fra 1995
Sanger fra 1995
Merete Bø

Merete Bø (født 1976) er en norsk journalist, podkastprogramleder og sakprosaforfatter. I 2007 begynte hun som vinjournalist i Dagens Næringsliv.

Biografi 
Merete Bø er fra Voss. Hun er utdannet ved WSET (Wine & Spirit Education Trust) og har vært restaurantsjef på Park Hotell på Voss, og hun har arbeidet som sommelier på restaurant Bagatelle. I 2007 begynte hun som vinjournalist i Dagens Næringsliv.

I 2008 vant hun både NM og nordisk mesterskap for vinkelnere.

I 2020 startet hun som programleder i podkasten Jeg kan ingenting om vin, sammen med Thomas Giertsen.

Utgivelser 
 Vinens vinnere 2010 : Vinmonopolets 500 beste : tema: Burgund sammen med Tom Marthinsen
 Vinens vinnere 2011 : Vinmonopolets 500 beste : tema: Rhône sammen med Tom Marthinsen
 Piemonte : en vinreise (2011), sammen med Ole Martin Alfsen
 Innerå + Bø (2016), kokebok, sammen med Kari Innerå
 Riesling : vinen / maten / opplevelsene (2018), sammen med Walter Kieliger

Referanser 

Norske journalister
Journalister i Dagens Næringsliv eller forløpere
Personer fra Voss kommune
Claudio Stecchi

Claudio Michel Stecchi (født 23. november 1991) er en italiensk friidrettsutøver som konkurrerer i stavsprang.

I 2021 representerte han Italia i stavsprang under Sommer-OL 2020 i Tokyo, og ble slått ut i kvalifiseringen da han ikke klarte åpningshøyden sin.

Referanser

Eksterne lenker 
 

Italienske stavhoppere
Deltakere for Italia under Sommer-OL 2020
Friidrettsutøvere under Sommer-OL 2020
Deltakere for Italia under VM i friidrett 2013
Kierryn Hughes

Kierryn Hughes (født 18. april 1993 i Palmerston North) er en newzealandsk skøyteløper som konkurrerer både i hurtigløp på is og på rulleskøyter.

Sammenlagt i Verdenscupen 
Oppdatert etter sesongen 2020/21.

Referanser

Eksterne lenker 
 
 
  Kierryn Hughes på www.isu.html.infostradasports.com
  Kierryn Hughes på SpeedskatingResults.com
  Kierryn Hughes på Jakub Majerski's Speedskating database (Adelskalender distanser og sammenlagt)
Bilder
  Bilder av Kierryn Hughes på SpeedSkatingPhotos.info/DesgPhoto.com

Newzealandske skøyteløpere
Newzealandske inlineløpere
Personer fra Waikato Region
Artikler i skøytesportprosjektet
Glypholoma

Glypholoma er en slekt av biller som i blir regnet til familien kortvinger (Staphylinidae). Gruppen omfatter sju kjente arter som lever i tempererte områder av Sør-Amerika og Australia.

Utseende 
Små (2-3,5 millimeter), ovale, glatte og blanke, kraftig punkterte biller. Dekkvingene dekker mesteparten av bakkroppen, så de ser ikke ut som typiske kortvinger. I likhet med underfamilien punktøyekortvinger (Omaliinae), men ulikt andre kortvinger, har de to punktøyne (ocelli) i pannen. Antennene er tynne til middels kraftige, det ytterste leddet større og tykkere enn de øvrige. Hodet er kort og bredt, med runde, litt utstående fasettøyne og to punktøyne i pannen. Pronotum er bredere enn langt, med rundede sider, kraftig punktert. Dekkvingene dekker bakkroppen bortsett fra de to-tre bakerste leddene, har parallelle sider og 11 kraftige punktrekker. Beina er ganske korte.

Levevis 
Disse artene lever i temperert skog på den sørlige halvkulen, mest i sørbøk (Nothofagus)-skog. De ser ut til å være aktive flygere, for de er samlet i store antall i Malaisefeller. De er også funnet ved åtsler og under barken på døde trær.

Utbredelse 
Slekten er utbredt i Australia, New Zealand og Chile.

Systematisk inndeling 
Underfamilien Glypholomatinae  ble tidligere regnet til familien åtselbiller (Silphidae).

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Glypholomatinae Jeannel, 1962
 Slekten Glypholoma Jeannel, 1962 – 7 arter
 Glypholoma chepuense Thayer, 1997 
 Glypholoma germaini Thayer, 1997
 Glypholoma pecki Thayer & Newton, 1979 
 Glypholoma pustuliferum Jeannel, 1962
 Glypholoma rotundulum Thayer & Newton, 1979 - Australia
 Glypholoma temporale Thayer & Newton, 1979
 Glypholoma tenuicorne Thayer & Newton, 1979

Referanser

Kilder 
 Newton, A.F., jr. 1975: The systematic position of Glypholoma Jeannel, with a new synonymy (Coleoptera: Silphidae, Staphylinidae). Psyche, 82: 53-58. 
 Thayer, M.K. 2000: Glypholoma larvae at last: phylogenetic implications for basal Staphylinidae? (Coleoptera : Staphylinidae : Glypholomatinae). Invertebrate taxonomy, 14: 741-754.

Eksterne lenker 
 
 Glypholomatinae på Tree of life
 Atlas of Living Australia - Glypholoma 

Kortvinger
Biller formelt beskrevet i 1962
Diatelium

Diatelium er en slekt av biller som lever av og på sopp.

Utseende 
En middelsstor (ca. 13-20 millimeter), blank, rødlig og svart dråpebille. Arten kjennes umiddelbart på at hodet er svært forlenget med en lang, tynn "hals" bak fasettøynene, denne er lengre enn resten av kroppen og gjør at arten kanpt kan forveksles med noen annen bille. Fasettøynene er nokså store og utstående, antennene noe kortere enn "halsen", de innerste leddene tynne og gulaktige, de fem ytterste noe tykkere og mørke. Pronotum er trapesformet sett ovenfra, bak nær dobbelt så bredt som langt. Dekkvingene er litt avsmalnende bakover, de dekker bakkroppen bortsett fra det bakerste leddet. Beina er lange og tynne.

Levevis 
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer.

Utbredelse 
Arten finnes på Sumatra og Borneo.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae
 Stammen Scaphidiini Latreille, 1806
 Slekten Diatelium Pascoe, 1863  
 Diatelium wallacei Pascoe, 1863

Referanser

Eksterne lenker 
 

Dråpebiller
Biller formelt beskrevet i 1863
Borneos insekter
Sumatras insekter

ru:Diatelium wallacei
Homalotrichus

Homalotrichus er en slekt av biller som hører til familien kortvinger (Staphylinidae).

Utseende 
Små, slanke, brunlige kortvinger. Hodet er ganske stort, rundet og flatt. Fasettøynene er middelsstore. Pannen er som oftest grovt og spredt punktert. Antennene er omtrent så lange som hode + pronotum, men uten tydelig avsatt kølle. Brystskjoldet (pronotum) er blankt og grovt punktert. Sidekantene er tydelig avsatte. Dekkvingene er betydelig lengre enn brystskjoldet, kraftig punkterte. Bakkroppen er jevnbred og har tydelig avsatte sidekanter. Beina er korte og tynne.

Levevis 
Artene i denne gruppen lever i møkk og annet råtnende, organisk materiale.

Utbredelse 
Slekten er utbredt i det vestlige Sør-Amerika og i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Coprophilini Erichson, 1839
 Slekten Homalotrichus Solier, 1849  
 Homalotrichus banksi (Fauvel, 1878)
 Homalotrichus impressicollis Solier, 1849
 Homalotrichus nahuelbutensis Coiffait & Sáiz, 1968
 Homalotrichus parvipennis (Scheerpeltz, 1972)
 Homalotrichus shapra Pérez, Rodríguez & Asenjo, 2018
 Homalotrichus striatus Solier, 1849
 Homalotrichus substriatus Kraatz, 1859
 Homalotrichus weiseri (Bernhauer, 1927)
 Homalotrichus yana Pérez, Rodríguez & Asenjo, 2018

Referanser

Eksterne lenker 
 

Tannkortvinger
Biller formelt beskrevet i 1849
Platydeleaster

Platydeleaster er en slekt av biller som hører til familien kortvinger (Staphylinidae).

Utseende 
En liten (ca. 4 millimeter), avlang og litt flat, blankt svart kortvinge. Hodet er rundet, ikke spesielt stort. Fasettøynene er ganske store og utstående. Antennene er forholdsvis lange og kraftige (tydelige lengre enn hode + pronotum), utvidet mot spissen, men uten tydelig avsatt kølle. Brystskjoldet (pronotum) er avrundet trapesformet (bredest foran), noe bredere enn langt, med en par lengdegroper i midten, tett og kraftig punktert på sidene. Dekkvingene er parallellesidige, mye lengre enn pronotum, med dype lengdefurer. Beina er nokså lange og tynne. Føttene er fem-leddete, ulikt det som er vanlig hos tannkortvinger.

 Levevis 
Artene lever på fuktige steder, som elvebredder. De er raske løpere som jakter på andre insekter.

 Utbredelse 
Arten lever ved Stillehavskysten i Russland og Korea.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Deleasterini Reitter, 1909
 Slekten Platydeleaster Schülke, 2003 - én art
 Platydeleaster bimaculatus'' Schülke, 2003

Referanser

Eksterne lenker 
 

Tannkortvinger
Biller formelt beskrevet i 2003
Russlands insekter
Koreas insekter
Oxypius

Oxypius er en slekt av biller som hører til familien kortvinger (Staphylinidae).

Utseende 
En middelsstor (4,5-6 millimeter), avlang, flat, rødbrun kortvinge. Kroppen er vanligvis mer eller mindr edekket med jord og ser dermed matt grålig ut. Antennene er forholdsvis lange og kraftige. Hodet er forholdsvis lite med middelsstore, utstående fasettøyne. Pronotum er omtrent hjerteformet med en dyp midtfure. Dekkvingene er ganske små, kortere enn pronotum. Bakkroppen er noe spoleformet, beina nokså korte og tynne.

Levevis 
Artene lever på bakken mellom løvstrø.

Utbredelse 
Arten lever i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Euphaniini Reitter, 1909
 Slekten Oxypius Newton, 1982 
 Oxypius peckorum Newton, 1982

Referanser

Eksterne lenker 
 

Tannkortvinger
Biller formelt beskrevet i 1982
Australias insekter
Manda (bille)

Manda er en slekt av biller som hører til familien kortvinger (Staphylinidae).

Utseende 
Små til middelsstore kortvinger, slanke og parallellsidige, brunlige. Hodet er ganske stort, sett ovenfra mer eller mindre firkantet, og flatt. Fasettøynene er middelsstore. Kjevene (mandiblene) er noe forlengede. Antennene er vanligvis korte og kraftige, men uten tydelig avsatt kølle. Brystskjoldet (pronotum) er avrundet firkantet, fint behåret. Dekkvingene er jevnbrede, lengre og bredere enn brystskjoldet, kraftig punkterte. Bakkroppen har tydelig avsatte sidekanter. Beina er korte og forholdsvis kraftige.

Levevis 
Artene kan finnes på elvebredder og andre fuktige steder.

Utbredelse 
Slekten er utbredt i Holarktis og Afrika.

Systematisk inndeling 
Denne slekten blir av og til plassert i Oxytelini.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Planeustomini Jacquelin du Val, 1857
 Slekten Manda Blackwelder, 1952 - 4 arter
 Manda africana (Fairmaire, 1860)
 Manda mandibularis (Gyllenhal, 1827)
 Manda nearctica Moore, 1964
 Manda tanaitica Gildenkov & Khachikov, 2007

Referanser

Eksterne lenker 
 
 Bilder av noen arter: Oxytelinae - Atlas of rove beetles (Staphylinidae) of Russia and adjacent countries.

Kortvinger
Biller formelt beskrevet i 1839
Mitosynum

Mitosynum er en slekt av biller som hører til familien kortvinger (Staphylinidae).

Utseende 
En liten (ca. 3 millimeter), nokså kraftige, blankt svart kortvinge. Oversiden er tett og kraftig punktert. Antennene er noe kølleformede. Hodet er kort og bredt med små fasettøyne. Pronotum er rundet, betydelig bredere enn langt. Dekkvingene er lett rundede, ganske korte, bakkroppen spoleformet.

Levevis 
Arten lever på bakken mellom løvstrø.

Utbredelse 
Slekten er utbredt i Canada (New Brunswick).

Systematisk inndeling 
Navnet er et anagram for Syntomium.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Syntomiini Böving & Craighead, 1931
 Slekten Mitosynum Campbell, 1982 - én art, Canada
 Mitosynum vockerothi Campbell, 1982

Referanser

Kilder

Eksterne lenker 
 bugguide.net - utbredelsesdatabase over nordamerikanske insekter 
 

Tannkortvinger
Biller formelt beskrevet i 1982
Canadas insekter
Strebepilar

Strebepilar er en type (gjerne) utvendig pilar som har som funksjon å støtte opp takkonstruksjon ved motvirkinng av sidetrykk. Den er en del av en yttervegg og stikker synlig ut fra denne.

En strebepilar kan også være frittstående ut fra bygningen, om den da står under en strebebue som støtter opp mot en vegg. På toppen kan det også sitte en fial, som fungerer som en vektkomponent hvor de vertikale kreftene fra fialen leder skråkreftene fra strebebuen på en måte hvor den stabiliserer konstruksjonen.

Referanser 

Bygningsdetaljer
Kari Heggelund

Kari Heggelund (født 31. desember 1977) er norsk lokalpolitiker fra Senterpartiet. Hun ble valgt som ordfører i Åsnes kommune for perioden 2019–2023, og er kommunens første kvinnelige ordfører.  

I 2020 ble hun tildelt æremedlemsskap i 4H Norge. Hun har mottatt 4H-plaketten, og hatt en rekke verv i organisasjonen, blant annet som styreleder for 4H Norge fra 2010–2016.

Før hun ble ordfører var hun bl.a. med i styret til 7Sterke, og var med på å starte bærekrafts-nettverket til denne industriklyngen i Kongsvingerregionen, hvor hun også gikk inn som leder. 

Hun har studert ved Universitetet i Oslo og ved The National University of Singapore. Hun har bodd flere år i Asia, og har blant annet jobbet ved Den norske ambassaden i Singapore og ved Den norske ambassaden i Manila.

Referanser 

Ordførere i Åsnes
Sp-ordførere i Innlandet